[{"text_idx": "#000001", "text": "The Home of Welsh Football"}, {"text_idx": "#000008", "text": "Bellach, diolch i bartneriaeth newydd rhwng y Gymdeithas a\u2019r Ganolfan Dysgu Cymraeg Genedlaethol, bydd cefnogaeth i chwaraewyr a staff i gryfhau eu sgiliau Cymraeg, gyda mwy o gyfleoedd i ddysgu a mwynhau\u2019r iaith ar lawr gwlad."}, {"text_idx": "#000010", "text": "Bydd cwrs 10-awr, hunan-astudio ar-lein newydd ymhlith yr adnoddau fydd ar gael i dimau a hyfforddwyr lleol, a chefnogwyr Cymru. Wedi\u2019i deilwra ar gyfer y byd pe\u0302l-droed a chwaraeon, bydd y cwrs yn cyflwyno geiriau ac ymadroddion pob dydd."}, {"text_idx": "#000013", "text": "Bydd ymgyrch ddigidol, \u2018Ein Ti\u0302m, Ein Hiaith\u2019, wedi\u2019i chefnogi gan y Gymdeithas, hefyd yn cael ei chynnal o gwmpas Cwpan Pe\u0302l-droed y Byd. Y nod fydd denu dysgwyr i gyrsiau newydd ar gyfer dechreuwyr sy\u2019n dechrau ym mis Ionawr. Mae adnoddau digidol eraill, gan gynnwys gweithgareddau pe\u0302l-droed i\u2019r teulu, ar gael ar dysgucymraeg.cymru."}, {"text_idx": "#000017", "text": "Meddai Gweinidog y Gymraeg ac Addysg, Jeremy Miles, AS, \u201cMae\u2019n wych i weld y ffordd mae Cymdeithas Be\u0302l-droed Cymru yn hyrwyddo ac yn dathlu\u2019r Gymraeg, gan godi proffil yr iaith, adref ac oddi cartref."}, {"text_idx": "#000018", "text": "\u201c\u2019Dyn ni\u2019n rhannu\u2019r un nod \u2013 i weld y Gymraeg yn ffynnu mewn cymunedau ar draws Cymru \u2013 ac mae\u2019r bartneriaeth yma yn gam arall tuag at wireddu\u2019r uchelgais hwnnw.\u201d"}, {"text_idx": "#000020", "text": "\u201cMae croeso i bawb ddysgu a mwynhau\u2019r Gymraeg gyda ni, a thrwy weithio gyda\u2019r Gymdeithas, \u2019dyn ni\u2019n gobeithio cyrraedd cynulleidfaoedd newydd. Byddwn hefyd yn edrych ymlaen at ennyn cefnogaeth i di\u0302m cenedlaethol Cymru o blith ein cymuned ddisglair o siaradwyr newydd yr iaith.\u201d"}, {"text_idx": "#000022", "text": "Mae S4C yn cydweithio gyda Chymdeithas Be\u0302l-droed Cymru a\u2019r Ganolfan Dysgu Cymraeg Genedlaethol wrth iddi gyflwyno strategaeth newydd sy\u2019n ymgysylltu a\u0302 chynulleidfaoedd mwy eang ac amrywiol ac yn gwneud cynnwys Cymraeg yn hygyrch i bob gwyliwr."}, {"text_idx": "#000026", "text": "\u201cFel yr unig ddarlledwr cyhoeddus ar gyfer gemau rhagbrofol y dynion, \u2019dyn ni wedi rhannu taith y ti\u0302m i Gwpan y Byd gyda chefnogwyr Cymru a \u2019dyn ni wrth ein bodd gyda\u2019r ffordd mae\u2019r Gymdeithas Be\u0302l-droed wedi cofleidio\u2019r iaith a\u2019i chyflwyno i gefnogwyr ar hyd y daith. Mae pe\u0302l-droed yn iaith ryngwladol, sy\u2019n dod a\u0302 phawb at ei gilydd ac sy\u2019n bwysig iawn i ddod a\u0302 chefnogwyr at S4C i glywed y Gymraeg a mwynhau ein darllediadau arbennig, heb eu hail o\u2019r ti\u0302m cenedlaethol."}, {"text_idx": "#000030", "text": "Ramsey and Brooks on target for vital qualifying win"}]